Επεξηγηματικές σημείωσεις όσον αφορά το πρωτόκολλο 1 του παραρτήματος V της συμφωνίας εταιρικής σχέσης AKE-EK, σχετικά με τον καθορισμό της έννοιας των καταγομένων προϊόντων ή προϊόντων καταγωγής και τις μεθόδους διοικητικής συνεργασίας(1)

(2002/C 228/02)

1. ΑΡΘΡΟ 1, ΣΤΟΙΧΕΙΟ ΣΤ) - ΤΙΜΗ ΕΚ ΤΟΥ ΕΡΓΟΣΤΑΣΙΟΥ

Η τιμή εκ του εργοστασίου ενός προϊόντος περιλαμβάνει:

- την αξία όλων των υλικών που χρησιμοποιούνται στην κατασκευή·

- όλες τις δαπάνες (κόστος των υλικών καθώς και άλλες δαπάνες) που βαρύνουν πραγματικά τον κατασκευαστή. Για παράδειγμα, η τιμή εκ του εργοστασίου εγγεγραμμένων βιντεοταινιών, δίσκων, μέσων εγγραφής, λογισμικού για υπολογιστές και άλλων ανάλογων προϊόντων που περιλαμβάνουν ένα στοιχείο δικαιωμάτων πνευματικής ιδιοκτησίας πρέπει να περιλαμβάνει, στο μέτρο του δυνατού, όλες τις δαπάνες στις οποίες έχει υποβληθεί ο κατασκευαστής και που έχουν σχέση με τα δικαιώματα πνευματικής ιδιοκτησίας που έχουν χρησιμοποιηθεί για την κατασκευή των εν λόγω προϊόντων, ανεξάρτητα από το αν ο δικαιούχος των συγκεκριμένων δικαιωμάτων διατηρεί την έδρα ή τη διαμονή του στη χώρα παραγωγής ή όχι.

Δεν λαμβάνονται υπόψη οι εκπτώσεις (π.χ. εκπτώσεις για προκαταβολικές πληρωμές ή για μεγάλες ποσότητες).

2. ΑΡΘΡΟ 2 - ΓΕΝΙΚΕΣ ΑΠΑΙΤΗΣΕΙΣ

Τα προϊόντα καταγωγής που αποτελούνται από υλικά που έχουν "ληφθεί πλήρως" ή έχουν υποστεί "επαρκείς μεταποιήσεις" σε δύο ή περισσότερα κράτη ΑΚΕ θεωρούνται προϊόντα καταγωγής του κράτους ΑΚΕ στο οποίο έγινε η τελευταία επεξεργασία ή μεταποίηση, υπό τον όρο ότι η συγκεκριμένη εργασία υπερβαίνει τις εργασίες που αναφέρονται στο άρθρο 5.

Παράδειγμα:

Αυστραλιανά νήματα από μαλλί (ΕΣ ) εισάγονται στη Τζαμάικα όπου μετατρέπονται σε υφάσματα (ΕΣ 5111 ). Αυτά τα υφάσματα στη συνέχεια αποστέλλονται στη Γουιάνα όπου ράβονται ενδύματα (ΕΣ ). Δεδομένου ότι τα ενδύματα του κεφαλαίου 62 πρέπει να κατασκευαστούν από ίνες, η απαίτηση αυτή έχει πληρωθεί, αν ληφθεί υπόψη η μεταποίηση που έγινε σε όλες τις παρεμβαλλόμενες χώρες ΑΚΕ, και τα ενδύματα θεωρούνται καταγωγής Γουιάνας.

Αν αυτά τα ενδύματα αποσταλούν στο Σουρινάμ για την επίθεση ετικέτας, δεν θα θεωρηθούν καταγωγής Σουρινάμ και θα εξακολουθήσουν να θεωρούνται καταγωγής Γουιάνας.

3. ΑΡΘΡΟ 4 - ΕΦΑΡΜΟΓΗ ΤΟΥ ΚΑΝΟΝΑ ΑΝΟΧΗΣ ΩΣ ΠΡΟΣ ΤΗΝ ΑΞΙΑ ΣΤΗ ΒΙΟΜΗΧΑΝΙΑ ΜΕΤΑΠΟΙΗΣΗΣ ΤΟΝΟΥ

Για την εφαρμογή του κανόνα ανοχής ως προς την αξία στη βιομηχανία μεταποίησης του τόνου, ως "δεδομένο προϊόν" θεωρείται όλος ο μεταποιημένος τόνος, που εξάγεται με την κάλυψη ενός μόνον πιστοποιητικού κυκλοφορίας EUR.1, ο οποίος λαμβάνεται από το ίδιο είδος και ταξινομείται στην ίδια υποκατηγορία της συνδυασμένης ονοματολογίας της Κοινότητας (ΣΟ - κωδικός 8 αριθμητικών ψηφίων).

Η ποσότητα τόνου μη καταγωγής που, κατ' εφαρμογή του κανόνα ανοχής ως προς την αξία, μπορεί να χρησιμοποιηθεί έως το 15 % της τιμής εκ του εργοστασίου ενός δεδομένου προϊόντος υπολογίζεται ως εξής:

A. Προσδιορίζεται σε ποια υποκατηγορία(ες) του Εναρμονισμένου Συστήματος (6 αριθμητικά ψηφία) ο χρησιμοποιούμενος μη καταγόμενος τόνος ταξινομείται στο Εναρμονισμένο Σύστημα. Δηλαδή, καθορίζεται αν ο χρησιμοποιούμενος μη καταγόμενος τόνος είναι λευκός (ΕΣ 0302 31 ή 0303 41 ), με κίτρινα πτερύγια (ΕΣ 0302 32 ή 0303 42 ), παλαμίδα (ΕΣ 0302 33 ή 0303 43 ), τόνος μεγαλόφθαλμος (ΕΣ 0302 34 ή 0303 44 ), κόκκινος τόνος (ΕΣ 0302 35 ή 0303 45 ), κόκκινος τόνος του Νότου (ΕΣ 0302 36 ή 0303 46 ) ή άλλος τόνος (ΕΣ 0302 39 ή 0303 49 ).

B. Προσδιορίζεται σε ποια υποκατηγορία ΣΟ (κωδικός 8 αριθμητικών ψηφίων) ταξινομείται στη συνδυασμένη ονοματολογία της Κοινότητας ο μεταποιημένος τόνος που λαμβάνεται από τον μη καταγόμενο τόνο ο οποίος αναφέρεται στο σημείο "Α". Δηλαδή, καθορίζεται αν ο μεταποιημένος τόνος στην παραγωγή του οποίου χρησιμοποιείται μη καταγόμενος τόνος, είναι τόνος σε φυτικά έλαια (ΣN 1604 14 11 ), φιλέτα που ονομάζονται (loins) (ΣΟ 1604 14 16 ), τόνος σε άρμη (ΣΟ 1604 14 18 ) ή άλλα παρασκευάσματα και κονσέρβες τόνου (ΣΟ 1604 20 70 ).

Γ. Καθορίζονται για την υποκατηγορία(ες) ΕΣ που αναφέρεται στο σημείο Α, οι αντίστοιχες αξίες του μη καταγόμενου τόνου που χρησιμοποιείται για να ληφθεί ο μεταποιημένος τόνος που αναφέρεται στο σημείο Β και για να εξαχθεί με την κάλυψη πιστοποιητικού κυκλοφορίας EUR.1 (ή δήλωση τιμολογίου).

Δ. Καθορίζεται η τιμή εκ του εργοστασίου του μεταποιημένου τόνου που αναφέρεται στο σημείο Β και καλύπτεται από το πιστοποιητικό κυκλοφορίας EUR.1 (ή δήλωση τιμολογίου).

E. Υπολογίζεται αν οι ποσότητες που καθορίζονται στο σημείο Γ υπερέβησαν το 15 % των αντίστοιχων ποσοτήτων που αναφέρονται στο σημείο Δ.

Αν έχει χρησιμοποιηθεί μη καταγόμενος τόνος και ολόκληρη η αποστολή μπορεί να επωφεληθεί από την προτιμησιακή καταγωγή κατ' εφαρμογή του κανόνα ανοχής ως προς την αξία, η αίτηση για έκδοση του πιστοποιητικού κυκλοφορίας EUR.1 ή για δήλωση τιμολογίου πρέπει να προσυπογράφονται από τον εξαγωγέα με τη μνεία: "Ανοχή ως προς την αξία που εφαρμόζεται για ..."(2).

Η προαναφερθείσα δήλωση πρέπει να παρεμβληθεί στη θέση "Παρατηρήσεις" του πιστοποιητικού κυκλοφορίας EUR.1 ή να προστεθεί στη δήλωση τιμολογίου.

Παράδειγμα 1:

Λεπτομέρειες της αποστολής:

>ΘΕΣΗ ΠΙΝΑΚΑ>

Υπολογισμός:

A. Προσδιορίζεται σε ποια υποκατηγορία(ες) του Εναρμονισμένου Συστήματος (κωδικός 6 αριθμητικών ψηφίων) ο χρησιμοποιούμενος μη καταγόμενος τόνος ταξινομείται στο Εναρμονισμένο Σύστημα:

- Κίτρινος τόνος (ΕΣ 0303 42 )

B. Προσδιορίζεται σε ποια υποκατηγορία ΣΟ (κωδικός 8 αριθμητικών ψηφίων) ο μεταποιημένος τόνος που λαμβάνεται από τον μη καταγόμενο τόνο που αναφέρεται στο σημείο "Α" ταξινομείται στη συνδυασμένη ονοματολογία της Κοινότητας.

- Τόνος σε φυτικά έλαια (ΣΟ 1604 14 11 )

Γ. Καθορίζονται για την υποκατηγορία(ες) που αναφέρεται στο σημείο Α, οι αντίστοιχες αξίες του μη καταγόμενου τόνου που χρησιμοποιείται για να ληφθεί ο μεταποιημένος τόνος που αναφέρεται στο σημείο Β.

-

>ΑΝΑΦΟΡΑ ΣΕ ΓΡΑΦΙΚΟ>

Δ. Καθορίζεται η τιμή εκ του εργοστασίου του μεταποιημένου τόνου που αναφέρεται στο σημείο Β.

- 16000EUR

E. Υπολογίζεται αν οι ποσότητες που καθορίζονται στο σημείο Γ υπερβαίνουν το 15 % των αντίστοιχων ποσοτήτων που καθορίζονται στο σημείο Δ.

-

>ΑΝΑΦΟΡΑ ΣΕ ΓΡΑΦΙΚΟ>

Συμπέρασμα:

Ολόκληρη η αποστολή μπορεί να επωφεληθεί από την προτιμησιακή καταγωγή. Η αίτηση για την έκδοση πιστοποιητικού κυκλοφορίας EUR.1 ή δήλωσης τιμολογίου πρέπει να προσυπογράφεται από τον εξαγωγέα με την εξής μνεία: "Ανοχή ως προς την αξία που εφαρμόζεται για την παλαμίδα σε φυτικά έλαια της ΣΟ 1604 14 11 ".

Παράδειγμα 2:

Λεπτομέρειες της αποστολής:

>ΘΕΣΗ ΠΙΝΑΚΑ>

Υπολογισμός:

A. Προσδιορίζεται σε ποια υποκατηγορία(ες) του Εναρμονισμένου Συστήματος (κωδικός 6 αριθμητικών ψηφίων) ταξινομείται ο μη καταγόμενος τόνος:

- Παλαμίδα (ΕΣ 0303 43 )

B. Προσδιορίζεται σε ποια υποκατηγορία(ες) ΣΟ (κωδικός 8 αριθμητικών ψηφίων) ο μεταποιημένος τόνος που λαμβάνεται από τον μη καταγόμενο τόνο που αναφέρεται στο σημείο "A" ταξινομείται στη συνδυασμένη ονοματολογία της Κοινότητας.

- Τόνος σε φυτικά έλαια (ΣΟ 1604 14 11 )

Γ. Καθορίζονται για την υποκατηγορία(ες) που αναφέρεται στο σημείο Α, οι αντίστοιχες αξίες του μη καταγόμενου τόνου που χρησιμοποιείται για να ληφθεί ο μεταποιημένος τόνος που αναφέρεται στο σημείο Β.

-

>ΑΝΑΦΟΡΑ ΣΕ ΓΡΑΦΙΚΟ>

Δ. Καθορίζεται η τιμή εκ του εργοστασίου του μεταποιημένου τόνου που αναφέρεται στο σημείο Β.

- 21600 EUR

Ε. Υπολογίζεται αν οι ποσότητες που καθορίζονται στο σημείο Γ υπερβαίνουν το 15 % των αντίστοιχων ποσοτήτων που καθορίζονται στο σημείο Δ.

-

>ΑΝΑΦΟΡΑ ΣΕ ΓΡΑΦΙΚΟ>

Συμπέρασμα

Ολόκληρη η αποστολή μπορεί να επωφεληθεί από την προτιμησιακή καταγωγή. Η αίτηση για την έκδοση πιστοποιητικού κυκλοφορίας EUR.1 ή δήλωσης τιμολογίου πρέπει να προσυπογράφεται από τον εξαγωγέα με την εξής μνεία: "Ανοχή ως προς την αξία που εφαρμόζεται για την παλαμίδα σε φυτικά έλαια της ΣΟ 1604 14 11 ".

Παράδειγμα 3:

Λεπτομέρειες της αποστολής:

>ΘΕΣΗ ΠΙΝΑΚΑ>

Υπολογισμός:

A. Προσδιορίζεται σε ποια υποκατηγορία(ες) του Εναρμονισμένου Συστήματος (κωδικός 6 αριθμητικών ψηφίων) ταξινομείται ο μη καταγόμενος τόνος:

- Παλαμίδα (ΕΣ 0303 43 )

B. Προσδιορίζεται σε ποια υποκατηγορία(ες) ΣΟ (κωδικός 8 αριθμητικών ψηφίων) ο μεταποιημένος τόνος που λαμβάνεται από τον μη καταγόμενο τόνο που αναφέρεται στο σημείο "A" ταξινομείται στη συνδυασμένη ονοματολογία της Κοινότητας.

- B.1: Τόνος σε φυτικά έλαια (ΣΟ 1604 14 11 )

- B.2: Τόνος σε άρμη (ΣΟ 1604 14 18 )

Γ. Καθορίζονται για την υποκατηγορία(ες) που αναφέρεται στο σημείο Α, οι αντίστοιχες αξίες του μη καταγόμενου τόνου που χρησιμοποιείται για να ληφθεί ο μεταποιημένος τόνος που αναφέρεται στο σημείο Β.

- B.1:

>ΑΝΑΦΟΡΑ ΣΕ ΓΡΑΦΙΚΟ>

- B.2:

>ΑΝΑΦΟΡΑ ΣΕ ΓΡΑΦΙΚΟ>

Δ. Καθορίζεται η τιμή εκ του εργοστασίου του μεταποιημένου τόνου που αναφέρεται στο σημείο Β.

- B.1: 7000 EUR

- B.2: 3500 EUR

E. Υπολογίζεται αν οι ποσότητες που καθορίζονται στο σημείο Γ υπερβαίνουν το 15 % των αντίστοιχων ποσοτήτων που καθορίζονται στο σημείο Δ.

- B.1:

>ΑΝΑΦΟΡΑ ΣΕ ΓΡΑΦΙΚΟ>

- B.2:

>ΑΝΑΦΟΡΑ ΣΕ ΓΡΑΦΙΚΟ>

Συμπέρασμα:

Ολόκληρη η αποστολή μπορεί να επωφεληθεί από την προτιμησιακή καταγωγή. Η αίτηση για την έκδοση πιστοποιητικού κυκλοφορίας EUR.1 ή δήλωσης τιμολογίου πρέπει να προσυπογράφεται από τον εξαγωγέα με την εξής μνεία: "Ανοχή ως προς την αξία που εφαρμόζεται για την παλαμίδα σε φυτικά έλαια (ΣΟ 1604 14 11 ) και για την παλαμίδα σε άρμη (ΣΟ 1604 14 18 )".

Παράδειγμα 4:

Λεπτομέρειες της αποστολής:

>ΘΕΣΗ ΠΙΝΑΚΑ>

Υπολογισμός:

A. Προσδιορίζεται σε ποια υποκατηγορία(ες) του Εναρμονισμένου Συστήματος (κωδικός 6 αριθμητικών ψηφίων) ταξινομείται ο χρησιμοποιούμενος μη καταγόμενος τόνος:

- Παλαμίδα (ΕΣ 0303 43 )

B. Προσδιορίζεται σε ποια υποκατηγορία ΣΟ (κωδικός 8 αριθμητικών ψηφίων) ο μεταποιημένος τόνος που λαμβάνεται από τον μη καταγόμενο τόνο που αναφέρεται στο σημείο "A" ταξινομείται στη συνδυασμένη ονοματολογία της Κοινότητας.

- Τόνος σε φυτικά έλαια (ΣΟ 1604 14 11 )

Γ. Καθορίζονται για την υποκατηγορία(ες) που αναφέρεται στο σημείο Α, οι αντίστοιχες αξίες του μη καταγόμενου τόνου που χρησιμοποιείται για να ληφθεί ο μεταποιημένος τόνος που αναφέρεται στο σημείο Β.

-

>ΑΝΑΦΟΡΑ ΣΕ ΓΡΑΦΙΚΟ>

Δ. Καθορίζεται η τιμή εκ του εργοστασίου για τον μεταποιημένο τόνο που αναφέρεται στο σημείο Β.

- 7600 EUR

E. Υπολογίζεται αν οι ποσότητες που καθορίζονται στο σημείο Γ υπερβαίνουν το 15 % των αντίστοιχων ποσοτήτων που καθορίζονται στο σημείο Δ.

-

>ΑΝΑΦΟΡΑ ΣΕ ΓΡΑΦΙΚΟ>

Συμπέρασμα:

Ολόκληρη η αποστολή δεν μπορεί να επωφεληθεί από την προτιμησιακή καταγωγή. Δεν μπορεί να εκδοθεί/συμπληρωθεί πιστοποιητικό κυκλοφορίας EUR.1 ή δήλωση τιμολογίου για τον τόνο σε φυτικά έλαια (ΣΟ 1604 14 11 ).

4. ΑΡΘΡΟ 6 - ΣΩΡΕΥΣΗ ΚΑΤΑΓΩΓΗΣ

4.1. Σώρευση με τις ΥΧΕ και την Κοινότητα

4.1.1. Σώρευση με υλικά καταγωγής Κοινότητας ή ΥΧΕ

Τα προϊόντα που έχουν ήδη αποκτήσει καταγωγή Κοινότητας ή ΥΧΕ και τα οποία στη συνέχεια μεταποιούνται σε χώρα ΑΚΕ, θεωρούνται ως καταγόμενα από αυτή την χώρα ΑΚΕ υπό τον όρο ότι οι πραγματοποιούμενες εργασίες υπερβαίνουν τις εργασίες που αναφέρονται στο άρθρο 5.

Παράδειγμα 1:

Ψάρια (ΕΣ Κεφάλαιο 3) καταγωγής Σαιν Πιερ και Μικελόν (ΥΧΕ) μεταφέρονται στη Τζαμάικα (ΑΚΕ) όπου μεταποιούνται σε ψάρια σε κονσέρβα (ΕΣ 1604 ). Οι κονσέρβες θα θεωρηθεί ότι είναι καταγωγής Τζαμάικας.

Παράδειγμα 2:

Ψάρια (ΕΣ Κεφάλαιο 3) καταγωγής Σαιν Πιερ και Μικελόν και μεταποιημένα σε ψάρια σε κονσέρβες (ΕΣ 1604 ) στο Σαιν Πιερ και Μικελόν μεταφέρονται στη Τζαμάικα όπου τίθενται ετικέτες και τα προϊόντα τοποθετούνται σε κιβώτια. Δεδομένου ότι η ενέργεια στη Τζαμάικα είναι ελάχιστη, οι κονσέρβες θεωρούνται ως καταγωγής Σαιν Πιερ και Μικελόν.

4.1.2. Σώρευση των τεχνικών επεξεργασίας και μεταποίησης

Μη καταγόμενα προϊόντα που μεταποιούνται στην Κοινότητα ή στις ΥΧΕ χωρίς να αποκτήσουν την καταγωγή και που στη συνέχεια μεταποιούνται στις ΑΚΕ θεωρούνται καταγωγής μιας χώρας ΑΚΕ υπό τον όρο ότι όλες οι πραγματοποιούμενες εργασίες και εξεταζόμενες από κοινού είναι επαρκείς κατά την έννοια του άρθρου 4.

Παράδειγμα 1:

Αυστραλιανό νήμα από μαλλί (ΕΣ ) εισάγεται στην Κοινότητα όπου μετατρέπεται σε ύφασμα (ΕΣ 5111 ). Αυτό το ύφασμα στη συνέχεια αποστέλλεται στη Γουιάνα όπου ράβεται σε ενδύματα (ΕΣ ). Δεδομένου ότι τα ενδύματα του κεφαλαίου 62 πρέπει να κατασκευαστούν από ίνες, αυτή η απαίτηση πληρούται εφόσον ληφθεί υπόψη η μεταποίηση που γίνεται στην Κοινότητα, στις ΥΧΕ και στις χώρες ΑΚΕ, και τα ενδύματα θεωρούνται καταγωγής Γουιάνας.

Παράδειγμα 2:

Αυστραλιανό νήμα από μαλλί (ΕΣ ) εισάγεται στην Κοινότητα όπου μετατρέπεται σε ύφασμα (ΕΣ 5111 ). Αυτό το ύφασμα αποστέλλεται στη συνέχεια στη Γουιάνα όπου βάφεται. Τα υφάσματα του ΕΣ 5111 είναι καταγόμενα αν λαμβάνονται από φυσικές ίνες ή υπό ορισμένους όρους, όταν υφίστανται εκτύπωση συνοδευόμενη από δύο εργασίες προπαρασκευαστικές ή φινιρίσματος. Κατά συνέπεια, το μη καταγόμενο ύφασμα που βάφεται στη Γουιάνα δεν λαμβάνει καταγωγή ΑΚΕ.

4.2. Σώρευση με τη Νότια Αφρική

4.2.1. Σώρευση με υλικά καταγωγής Νότιας Αφρικής(3)

Προϊόντα που έχουν ήδη λάβει καταγωγή Νότιας Αφρικής και στη συνέχεια μεταποιούνται σε χώρα ΑΚΕ θεωρούνται ως καταγωγής της χώρας ΑΚΕ υπό τον όρο ότι η προστιθέμενη αξία στην εν λόγω χώρα υπερβαίνει την αξία των χρησιμοποιηθεισών υλών καταγωγής Νότιας Αφρικής.

Παράδειγμα:

Βαμβακερά υφάσματα (ΕΣ ) καταγωγής Νότιας Αφρικής μετατρέπονται σε ενδύματα (ΕΣ ) στον Μαυρίκιο. Τα εν λόγω ενδύματα θεωρούνται ως καταγωγής Μαυρικίου, υπό τον όρο ότι η αξία που προστίθεται στον Μαυρίκιο υπερβαίνει την αξία του βαμβακερού υφάσματος.

4.2.2. Σώρευση των τεχνικών επεξεργασίας και μεταποίησης εντός της Τελωνειακής Ένωσης Νότιας Αφρικής (SACU)

Μη καταγόμενα προϊόντα μεταποιημένα στη Νότια Αφρική χωρίς να λάβουν την καταγωγή αυτής της χώρας, τα οποία στη συνέχεια μεταποιούνται σε ένα κράτος ΑΚΕ, κράτος μέλος της SACU, θεωρούνται ως καταγωγής της χώρας ΑΚΕ υπό τον όρο ότι όλες οι πραγματοποιούμενες εργασίες εξεταζόμενες από κοινού είναι επαρκείς κατά την έννοια του άρθρου 4.

Παράδειγμα:

Αυστραλιανό νήμα από μαλλί (ΕΣ ) εισάγεται στη Νότια Αφρική όπου γίνεται ύφασμα (ΕΣ 5111 ). Αυτά τα υφάσματα στη συνέχεια αποστέλλονται στη Ναμίμπια όπου ράβονται σε ενδύματα (ΕΣ ). Τα ενδύματα του κεφαλαίου 62 είναι καταγόμενα εφόσον κατασκευάζονται από νήμα. Αυτή η απαίτηση πληρούται αν ληφθεί υπόψη η μεταποίηση που πραγματοποιείται σε όλες τις χώρες SACU. Κατά συνέπεια, τα ενδύματα θεωρούνται ως καταγωγής Ναμίμπιας.

5. ΑΡΘΡΟ 9 - ΚΑΝΟΝΑΣ ΚΑΤΑΓΩΓΗΣ ΓΙΑ ΤΟΥΣ ΣΥΝΔΥΑΣΜΟΥΣ ΕΜΠΟΡΕΥΜΑΤΩΝ

Ο κανόνας καταγωγής για συνδυασμούς εμπορευμάτων εφαρμόζεται μόνον στους συνδυασμούς κατά την έννοια του γενικού κανόνα 3 για την ερμηνεία του Εναρμονισμένου Συστήματος.

Σύμφωνα με αυτή τη διάταξη κάθε προϊόν από το οποίο αποτελείται ο συνδυασμός, με εξαίρεση εκείνα η αξία των οποίων δεν υπερβαίνει το 15 % της συνολικής αξίας του συνδυασμού, πρέπει να πληροί τα κριτήρια καταγωγής που εφαρμόζονται στην κλάση στην οποία θα είχε ταξινομηθεί το προϊόν αν είχε εισαχθεί χωριστά και δεν είχε συμπεριληφθεί σε συνδυασμό, ανεξάρτητα από την κλάση στην οποία ταξινομείται ο πλήρης συνδυασμός σύμφωνα με τον παραπάνω αναφερθέντα γενικό κανόνα.

Οι εν λόγω διατάξεις εξακολουθούν να εφαρμόζονται ακόμη και αν ισχύει η ανοχή του 15 % για το προϊόν που, σύμφωνα με το κείμενο του προαναφερθέντος γενικού κανόνα, καθορίζει την ταξινόμηση ολόκληρου του συνδυασμού.

6. ΑΡΘΡΟ 14 - ΔΙΚΑΙΟΛΟΓΗΤΙΚΑ ΕΓΓΡΑΦΑ ΓΙΑ ΜΕΤΑΧΕΙΡΙΣΜΕΝΑ ΕΜΠΟΡΕΥΜΑΤΑ

Το πιστοποιητικό μπορεί να εκδοθεί επίσης στην περίπτωση μεταχειρισμένων εμπορευμάτων ή κάθε άλλου εμπορεύματος εάν, λόγω του μεγάλου χρονικού διαστήματος μεταξύ της ημερομηνίας παραγωγής ή εισαγωγής αφενός, και της ημερομηνίας εξαγωγής αφετέρου, δεν είναι πλέον διαθέσιμα τα συνήθη δικαιολογητικά έγγραφα υπό τον όρο ότι:

α) η ημερομηνία παραγωγής ή εισαγωγής των εμπορευμάτων είναι προγενέστερη της περιόδου για την οποία οι εμπορικές επιχειρήσεις υποχρεούνται, σύμφωνα με την ισχύουσα νομοθεσία της χώρας εξαγωγής, να τηρούν λογιστικά έγγραφα·

β) τα εμπορεύματα μπορούν να θεωρηθούν ως καταγόμενα βάσει άλλων αποδεικτικών στοιχείων, όπως οι δηλώσεις του κατασκευαστή ή οποιασδήποτε άλλης εμπορικής επιχείρησης, οι γνώμες των εμπειρογνωμόνων, τα σήματα που τίθενται στα εμπορεύματα, η περιγραφή τους, κ.λπ.·

γ) καμία ένδειξη δεν αφήνει να εννοηθεί ότι τα εμπορεύματα δεν πληρούν τους όρους των κανόνων καταγωγής.

7. ΑΡΘΡΟ 14 (ΚΑΙ 23) - ΥΠΟΒΟΛΗ ΠΙΣΤΟΠΟΙΗΤΙΚΟΥ ΚΑΤΑΓΩΓΗΣ ΣΤΗΝ ΠΕΡΙΠΤΩΣΗ ΗΛΕΚΤΡΟΝΙΚΗΣ ΔΙΑΒΙΒΑΣΗΣ ΤΗΣ ΔΙΑΣΑΦΗΣΗΣ ΕΙΣΑΓΩΓΗΣ

Στις περιπτώσεις όπου η διασάφηση εισαγωγής διαβιβάζεται ηλεκτρονικά στις τελωνειακές αρχές της χώρας εισαγωγής, οι εν λόγω αρχές αποφασίζουν, δυνάμει των διατάξεων της τελωνειακής νομοθεσίας που ισχύει σ' αυτή τη χώρα, σχετικά με το χρόνο κατά τον οποίο πρέπει να υποβληθούν τα αποδεικτικά στοιχεία της καταγωγής και την έκτασή τους.

8. ΑΡΘΡΟ 15 - ΠΕΡΙΓΡΑΦΗ ΤΩΝ ΕΜΠΟΡΕΥΜΑΤΩΝ ΣΤΑ ΠΙΣΤΟΠΟΙΗΤΙΚΑ ΚΥΚΛΟΦΟΡΙΑΣ EUR.1

Περίπτωση μεγάλων αποστολών

Στην περίπτωση που η θέση που αντιστοιχεί στη στήλη που προβλέπεται στο πιστοποιητικό κυκλοφορίας για την περιγραφή των προϊόντων δεν είναι αρκετή ώστε να αναγραφούν οι αναγκαίες διευκρινίσεις που επιτρέπουν την αναγνώρισή τους, ιδίως στην περίπτωση μεγάλων αποστολών, ο εξαγωγέας μπορεί να περιγράφει αναλυτικά τα εμπορεύματα στα οποία αναφέρεται το πιστοποιητικό, στα τιμολόγια που συνοδεύουν αυτά τα εμπορεύματα και, αν χρειαστεί, σε οποιοδήποτε εμπορικό έγγραφο υπό τον όρο ότι:

α) αναγράφει τους αριθμούς των τιμολογίων στη θέση 10 του πιστοποιητικού κυκλοφορίας EUR.1·

β) τα τιμολόγια και, εφόσον είναι αναγκαίο, κάθε άλλο εμπορικό έγγραφο επισυνάπτονται στο πιστοποιητικό πριν προσκομιστούν στο τελωνείο και

γ) η τελωνειακή αρχή έχει σφραγίσει τα τιμολόγια και, εφόσον είναι αναγκαίο, οποιοδήποτε άλλο εμπορικό έγγραφο και τα έχει επισυνάψει στο πιστοποιητικό.

9. ΑΡΘΡΟ 15 - ΕΜΠΟΡΕΥΜΑΤΑ ΠΟΥ ΕΞΑΓΟΝΤΑΙ ΑΠΟ ΕΚΤΕΛΩΝΙΣΤΗ

Ο εκτελωνιστής μπορεί να ενεργεί ως εξουσιοδοτημένος αντιπρόσωπος του ατόμου που είναι ο ιδιοκτήτης των προϊόντων ή έχει παρόμοιο δικαίωμα διάθεσης των εμπορευμάτων, ακόμη και στην περίπτωση που το εν λόγω άτομο δεν είναι εγκατεστημένο στη χώρα εξαγωγής, εφόσον ο εκτελωνιστής είναι σε θέση να αποδείξει την καταγωγή των εμπορευμάτων.

10. ΑΡΘΡΟ 16 - ΤΕΧΝΙΚΟΙ ΛΟΓΟΙ

Πιστοποιητικό κυκλοφορίας EUR.1 μπορεί να απορριφθεί για "τεχνικούς λόγους" επειδή δεν έχει συνταχθεί σύμφωνα με τις προβλεπόμενες διατάξεις. Πρόκειται για περιπτώσεις στις οποίες είναι δυνατό να υποβληθεί σε μεταγενέστερο στάδιο ένα πιστοποιητικό που έχει εκδοθεί εκ των υστέρων. Αυτή η κατηγορία καλύπτει, για παράδειγμα, τις ακόλουθες περιπτώσεις:

- Το πιστοποιητικό κυκλοφορίας EUR.1 έχει εκδοθεί σε μη κανονικό έντυπο (π.χ. που δεν περιλαμβάνει κυματοειδή διάταξη, που παρουσιάζει διαφορές στις διαστάσεις και στο χρώμα από το κανονικό υπόδειγμα, δεν φέρει αριθμό σειράς, έχει εκτυπωθεί σε μη εγκεκριμένη γλώσσα),

- Πιστοποιητικό κυκλοφορίας EUR.1, στο οποίο δεν έχουν συμπληρωθεί οι θέσεις που πρέπει να συμπληρώνονται υποχρεωτικά (π.χ. θέση 4 του EUR.1)(4),

- Δεν υπάρχει σφραγίδα και υπογραφή (π.χ. θέση 11 EUR.1),

- Το πιστοποιητικό κυκλοφορίας EUR.1 έχει θεωρηθεί από μη εξουσιοδοτημένη αρχή,

- Το πιστοποιητικό κυκλοφορίας EUR.1 έχει θεωρηθεί με σφραγίδα που δεν έχει ακόμη κοινοποιηθεί,

- Υποβάλλεται φωτοαντίγραφο ή αντίγραφο αντί για το πρωτότυπο του πιστοποιητικού κυκλοφορίας EUR.1,

- Η μνεία στις θέσεις 2 ή 5 αναφέρεται σε χώρα που δεν αποτελεί μέλος της Συμφωνίας (π.χ. Ισραήλ ή Κούβα).

Στάση που πρέπει να τηρηθεί:

Αφού τεθεί η μνεία "ΑΠΟΡΡΙΠΤΕΤΑΙ", και αναφερθούν οι λόγοι, το πιστοποιητικό επιστρέφεται στον εισαγωγέα, ώστε αυτός να είναι σε θέση να υποβάλει αίτηση για έκδοση νέου πιστοποιητικού που εκδίδεται εκ των υστέρων. Η τελωνειακή διοίκηση έχει, ωστόσο, τη δυνατότητα να φυλάξει φωτοαντίγραφο του απορριφθέντος πιστοποιητικού, εν όψει εκ των υστέρων ελέγχου ή εάν έχει εύλογες υποψίες για διάπραξη απάτης.

11. ΑΡΘΡΟ 19 - ΠΡΑΚΤΙΚΗ ΕΦΑΡΜΟΓΗ ΤΩΝ ΔΙΑΤΑΞΕΩΝ ΠΟΥ ΑΦΟΡΟΥΝ ΤΙΣ ΔΗΛΩΣΕΙΣ ΤΙΜΟΛΟΓΙΟΥ

Ισχύουν οι ακόλουθες κατευθυντήριες γραμμές:

α) η περιγραφή των μη καταγόμενων προϊόντων που δεν καλύπτονται συνεπώς από τη δήλωση τιμολογίου, δεν επιτρέπεται να γίνεται στην ίδια τη δήλωση. Η μνεία αυτή απαιτείται, ωστόσο, να αναγράφεται στο τιμολόγιο με σαφήνεια, για να αποφεύγεται κάθε παρεξήγηση·

β) δηλώσεις που αναγράφονται σε φωτοαντίγραφα των τιμολογίων γίνονται αποδεκτές εφόσον φέρουν υπογραφή του εξαγωγέα όπως και το πρωτότυπο. Οι εγκεκριμένοι εξαγωγείς που απαλλάσσονται από την υποχρέωση υπογραφής των δηλώσεων τιμολογίου, απαλλάσσονται επίσης και από την υποχρέωση υπογραφής των δηλώσεων τιμολογίου που έχουν συνταχθεί επί φωτοαντιγράφου του τιμολογίου·

γ) δήλωση τιμολογίου που γίνεται στο οπίσθιο μέρος του τιμολογίου είναι αποδεκτή·

δ) η δήλωση τιμολογίου μπορεί να συντάσσεται σε φύλλο διαφορετικό από το τιμολόγιο, υπό τον όρο ότι το εν λόγω φύλλο αποτελεί προφανώς μέρος του τιμολογίου. Δεν επιτρέπεται η χρησιμοποίηση συμπληρωματικού εντύπου·

ε) δήλωση που συντάσσεται σε ετικέτα που επικολλάται στη συνέχεια στο τιμολόγιο γίνεται αποδεκτή μόνον υπό τον όρο ότι δεν υπάρχει καμία αμφιβολία ότι η συγκεκριμένη ετικέτα έχει επικολληθεί από τον εξαγωγέα. Έτσι, για παράδειγμα, η υπογραφή ή η σφραγίδα του εξαγωγέα πρέπει να καλύπτει συγχρόνως την ετικέτα και το τιμολόγιο.

12. ΑΡΘΡΟ 19 - ΒΑΣΙΚΗ ΑΞΙΑ ΓΙΑ ΤΗΝ ΕΚΔΟΣΗ ΚΑΙ ΤΗΝ ΑΠΟΔΟΧΗ ΤΩΝ ΔΗΛΩΣΕΩΝ ΤΙΜΟΛΟΓΙΟΥ ΠΟΥ ΕΧΟΥΝ ΣΥΝΤΑΧΘΕΙ ΑΠΟ ΟΠΟΙΟΝΔΗΠΟΤΕ ΕΞΑΓΩΓΕΑ

Η τιμή εκ του εργοστασίου μπορεί να χρησιμοποιηθεί ως βασική αξία για να αποφασιστεί πότε μια δήλωση τιμολογίου μπορεί να αντικαταστήσει ένα πιστοποιητικό κυκλοφορίας EUR.1, λαμβανομένου υπόψη του ορίου αξίας που έχει καθοριστεί στο άρθρο 19 παράγραφος 1 στοιχείο β). Αν η τιμή εκ του εργοστασίου ληφθεί υπόψη ως η βασική αξία, η χώρα εισαγωγής οφείλει να αποδεχθεί τις δηλώσεις τιμολογίου που έχουν υποβληθεί και αναφέρονται στην τιμή αυτή.

Αν δεν υπάρχει τιμή εκ του εργοστασίου, λόγω του γεγονότος ότι η αποστολή θεωρείται ότι έχει πραγματοποιηθεί δωρεάν, η δασμολογητέα αξία που καθορίζουν οι αρχές της χώρας εισαγωγής λαμβάνεται υπόψη ως βάση για τον καθορισμό του ορίου της αξίας.

13. ΑΡΘΡΟ 20 - ΕΓΚΕΚΡΙΜΕΝΟΣ ΕΞΑΓΩΓΕΑΣ

Ο όρος "εξαγωγέας" αναφέρεται στα άτομα ή τις επιχειρήσεις, ανεξάρτητα από το αν πρόκειται για παραγωγούς ή εμπόρους, εφόσον πληρούνται όλοι οι λοιποί όροι που προβλέπονται από το παρόν πρωτόκολλο. Εκτελωνιστής δεν είναι δυνατόν να αναγνωρίζεται ως εγκεκριμένος εξαγωγέας κατά την έννοια του παρόντος πρωτοκόλλου.

Η χορήγηση του καθεστώτος εγκεκριμένου εξαγωγέα προϋποθέτει την υποβολή γραπτής αίτησης από τον εξαγωγέα. Κατά την εξέταση της αίτησης αυτής, οι τελωνειακές αρχές υποχρεούνται να λαμβάνουν ιδίως υπόψη τα ακόλουθα:

- ο εξαγωγέας πραγματοποιεί τακτικά εξαγωγές: οι τελωνειακές αρχές λαμβάνουν υπόψη τον τακτικό χαρακτήρα των εξαγωγών και όχι τον αριθμό αποστολών ή κάποιο συγκεκριμένο ποσό,

- ο εξαγωγέας απαιτείται να είναι σε θέση να παρέχει αποδείξεις για τον χαρακτήρα καταγωγής των εμπορευμάτων που εξάγει. Κατά τον εν λόγω έλεγχο πρέπει να λαμβάνονται υπόψη το αν ο εξαγωγέας γνωρίζει τους ισχύοντες κανόνες καταγωγής και αν διαθέτει όλα τα δικαιολογητικά έγγραφα της καταγωγής. Στην περίπτωση παραγωγών, θα πρέπει να διασφαλίζει ότι η λογιστική αποθήκη της επιχείρησης επιτρέπει την εξακρίβωση της καταγωγής ή, στην περίπτωση νέων επιχειρήσεων, ότι το σύστημα επιτρέπει την εν λόγω εξακρίβωση. Στην περίπτωση απλών εμπόρων, κρίνεται αναγκαία η λεπτομερέστερη εξέταση των συνήθων εμπορικών συναλλαγών της επιχείρησης,

- με βάση τις προηγούμενες εξαγωγικές δραστηριότητές του, ο εξαγωγέας προσφέρει επαρκείς εγγυήσεις για τον χαρακτήρα καταγωγής των εμπορευμάτων και τη δυνατότητα τήρησης όλων των υποχρεώσεων που απορρέουν σχετικά.

Κατά την έκδοση της άδειας οι εξαγωγείς υποχρεούνται να:

- αναλαμβάνουν τη δέσμευση να προβαίνουν σε δηλώσεις τιμολογίου μόνο για τα εμπορεύματα για τα οποία διαθέτουν, κατά τη στιγμή της έκδοσης, όλες τις αναγκαίες λογιστικές αποδείξεις ή στοιχεία,

- αναλαμβάνουν την πλήρη ευθύνη της χρησιμοποίησης της άδειας, ιδίως σε περίπτωση εσφαλμένων δηλώσεων καταγωγής ή ακατάλληλης χρήσης της εν λόγω άδειας,

- αναλαμβάνουν την ευθύνη ότι το πρόσωπο που είναι αρμόδιο στην επιχείρηση για τη σύνταξη των δηλώσεων τιμολογίου γνωρίζει και κατανοεί τους κανόνες καταγωγής,

- αναλαμβάνουν δέσμευση για τη φύλαξη όλων των δικαιολογητικών εγγράφων για χρονικό διάστημα τριών τουλάχιστον ετών από την ημερομηνία σύνταξης της δήλωσης,

- αναλαμβάνουν δέσμευση για προσκόμιση, ανά πάσα στιγμή, στις τελωνειακές αρχές των αποδεικτικών στοιχείων και για υποβολή στον έλεγχο που διενεργούν οι ίδιες αρχές.

Οι τελωνειακές αρχές υποχρεούνται να ελέγχουν τακτικά τους εγκεκριμένους εξαγωγείς. Ο εν λόγω έλεγχος πρέπει να διενεργείται έτσι ώστε να διασφαλίζει την ορθή χρησιμοποίηση της άδειας και μπορεί να διεξάγεται σε καθορισμένα διαστήματα βάσει, ενδεχομένως, κριτηρίων ανάλυσης των κινδύνων.

Οι τελωνειακές αρχές κοινοποιούν στην Ευρωπαϊκή Επιτροπή το εφαρμοζόμενο εθνικό σύστημα αρίθμησης που έχει επιλεγεί για τον καθορισμό των εγκεκριμένων εξαγωγέων. Η Ευρωπαϊκή Επιτροπή κοινοποιεί στη συνέχεια τις εν λόγω πληροφορίες στις τελωνειακές αρχές των άλλων κρατών μελών της ΕΕ.

14. ΑΡΘΡΟ 24 - ΕΙΣΑΓΩΓΗ ΜΕ ΤΜΗΜΑΤΙΚΕΣ ΑΠΟΣΤΟΛΕΣ

Οι εισαγωγείς που επιθυμούν να επωφεληθούν από τις διατάξεις του παρόντος άρθρου, υποχρεούνται να ενημερώνουν τον εξαγωγέα πριν από την εξαγωγή της πρώτης αποστολής, σχετικά με το ότι απαιτείται ένα και μόνο πιστοποιητικό καταγωγής για το πλήρες προϊόν.

Οι αποστολές είναι δυνατόν να περιλαμβάνουν μόνο καταγόμενα προϊόντα. Στην περίπτωση που οι εν λόγω αποστολές συνοδεύονται από πιστοποιητικό καταγωγής, αυτά τα χωριστά πιστοποιητικά καταγωγής γίνονται αποδεκτά από τις τελωνειακές αρχές της χώρας εισαγωγής για τις εν λόγω τμηματικές αποστολές, αντί του ενιαίου πιστοποιητικού καταγωγής που συντάσσεται για το πλήρες προϊόν.

15. ΑΡΘΡΟ 32 - ΑΠΟΡΡΙΨΗ ΤΟΥ ΠΡΟΤΙΜΗΣΙΑΚΟΥ ΚΑΘΕΣΤΩΤΟΣ ΧΩΡΙΣ ΕΠΑΛΗΘΕΥΣΗ

Πρόκειται για περιπτώσεις στις οποίες το πιστοποιητικό καταγωγής δεν μπορεί να γίνει αποδεκτό, μεταξύ άλλων, για τους εξής λόγους:

- τα εμπορεύματα στα οποία αναφέρεται το πιστοποιητικό κυκλοφορίας EUR.1 δεν καλύπτονται από το προτιμησιακό καθεστώς,

- δεν έχει συμπληρωθεί η θέση περιγραφής των εμπορευμάτων (θέση 8 EUR.1) ή αναφέρεται σε εμπορεύματα άλλα από εκείνα που έχουν προσκομιστεί,

- Το πιστοποιητικό καταγωγής έχει εκδοθεί από χώρα η οποία δεν αποτελεί μέρος της συμφωνίας ακόμη και αν τα εμπορεύματα είναι καταγωγής χώρας μέρους της συμφωνίας (π.χ. περίπτωση έκδοσης πιστοποιητικού κυκλοφορίας EUR.1 από το Ισραήλ για εμπορεύματα καταγωγής χωρών ΑΚΕ),

- Το πιστοποιητικό κυκλοφορίας EUR.1 φέρει ξυσίματα ή προσθήκες που δεν έχουν θεωρηθεί σε μια από τις θέσεις που συμπληρώνονται υποχρεωτικά (π.χ. στις θέσεις "περιγραφή των εμπορευμάτων", "αριθμός δεμάτων", "χώρα προορισμού", "χώρα καταγωγής"),

- Η προθεσμία ισχύος του πιστοποιητικού κυκλοφορίας EUR.1 έχει λήξει για λόγους άλλους από εκείνους που καλύπτονται από τη νομοθεσία (π.χ. εξαιρετικές περιπτώσεις), με εξαίρεση τις περιπτώσεις στις οποίες τα εμπορεύματα προσκομίστηκαν πριν από τη λήξη της προθεσμίας,

- Το πιστοποιητικό καταγωγής υποβάλλεται εκ των υστέρων για εμπορεύματα που είχαν εισαχθεί αρχικά με αθέμιτες πρακτικές,

- Η θέση 4 του πιστοποιητικού κυκλοφορίας EUR.1 αναφέρει χώρα που δεν αποτελεί μέρος της συμφωνίας.

Στάση που πρέπει να τηρηθεί:

Το πιστοποιητικό καταγωγής στο οποίο αναγράφεται η μνεία· "ΜΗ ΑΠΟΔΕΚΤΟ" φυλάσσεται από την τελωνειακή διοίκηση στην οποία έχει προσκομιστεί ώστε να αποτραπεί κάθε νέα απόπειρα χρησιμοποίησής του.

Οι τελωνειακές αρχές της χώρας εισαγωγής ενημερώνουν, στην περίπτωση που κρίνεται σκόπιμο, χωρίς καθυστέρηση τις τελωνειακές αρχές της χώρας εισαγωγής σχετικά με την απόρριψη.

16. ΑΡΘΡΟ 32 - ΠΡΟΘΕΣΜΙΑ ΕΛΕΓΧΟΥ ΤΩΝ ΠΙΣΤΟΠΟΙΗΤΙΚΩΝ ΚΑΤΑΓΩΓΗΣ

Καμία χώρα δεν υποχρεούται να απαντήσει σε αίτηση ελέγχου εκ των υστέρων, που υποβάλλεται σύμφωνα με το άρθρο 32, αν αυτή η αίτηση παραληφθεί μετά την παρέλευση τριών ετών από την ημερομηνία έκδοσης του πιστοποιητικού κυκλοφορίας EUR.1 ή την ημερομηνία σύνταξης της δήλωσης τιμολογίου.

17. ΑΡΘΡΟ 32 - ΒΑΣΙΜΕΣ ΑΜΦΙΒΟΛΙΕΣ

Οι ακόλουθες περιπτώσεις εμπίπτουν, για παράδειγμα, σ' αυτή την κατηγορία:

- Έλλειψη υπογραφής του εξαγωγέα (με εξαίρεση τις δηλώσεις τιμολογίου ή τα εμπορικά έγγραφα που έχουν εκδοθεί από τους εγκεκριμένους εξαγωγείς, όταν τα κείμενα προβλέπουν αυτή τη δυνατότητα),

- Παράλειψη θέσης υπογραφής ή ημερομηνίας από την αρχή που έχει εκδώσει το πιστοποιητικό κυκλοφορίας EUR.1,

- Αναγραφή στα εμπορεύματα, στις συσκευασίες ή σε άλλα συνοδευτικά έγγραφα ενδείξεων καταγωγής διαφορετικής από εκείνη που αναφέρεται στο πιστοποιητικό κυκλοφορίας EUR.1,

- Οι μνείες που αναγράφονται στο πιστοποιητικό κυκλοφορίας EUR.1 επιτρέπουν να συναχθεί το συμπέρασμα ότι έχει πραγματοποιηθεί επεξεργασία που δεν αρκεί για την απόκτηση του χαρακτήρα καταγωγής,

- Η σφραγίδα που έχει χρησιμοποιηθεί για τη θεώρηση του εγγράφου παρουσιάζει διαφορές σε σχέση με τη σφραγίδα που έχει κοινοποιηθεί.

Στάση που πρέπει να τηρηθεί:

Το έγγραφο αποστέλλεται για εκ των υστέρων έλεγχο στις αρχές που το έχουν εκδώσει, με περιγραφή των λόγων που οδήγησαν στην αίτηση ελέγχου. Μέχρις ότου γίνουν γνωστά τα αποτελέσματα του ελέγχου, λαμβάνονται τα αναγκαία μέτρα που κρίνονται αναγκαία από τις τελωνειακές αρχές, ώστε να εξασφαλιστεί η είσπραξη των εφαρμοζόμενων δασμών.

18. ΠΑΡΑΡΤΗΜΑ Ι - ΕΙΣΑΓΩΓΙΚΗ ΣΗΜΕΙΩΣΗ 6 σημείο 6.1.

Ο ειδικός κανόνας για τις κλωστοϋφαντουργικές ίνες δεν ισχύει για τα είδη φοδραρίσματος και εσωτερικών επενδύσεων. Το "ύφασμα για τσέπες" είναι ειδικό ύφασμα που χρησιμοποιείται αποκλειστικά για τσέπες και δεν μπορεί να θεωρηθεί ως σύνηθες είδος φοδραρίσματος ή "εσωτερικών επενδύσεων". Συνεπώς, ο κανόνας ισχύει όσον αφορά το "ύφασμα για τσέπες". Ο κανόνας ισχύει επίσης για τα υφάσματα σε τόπια, καθώς και για έτοιμες τσέπες καταγωγής τρίτων χωρών.

19. ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΑ ΑΡΘΡΑ 16 ΚΑΙ 32

>ΘΕΣΗ ΠΙΝΑΚΑ>

(1) ΕΕ L 317 της 15.12.2000, σ. 94.

(2) Περιγραφή του είδους και του τύπου του υπό εξέταση προϊόντος.

(3) Υπόκειται στις διατάξεις του άρθρου 6 παράγραφος 8 του πρωτοκόλλου 1.

(4) Αν η θέση περιγραφής των εμπορευμάτων (θέση 8) δεν έχει συμπληρωθεί, βλέπε τη σημείωση του άρθρου 32: απόρριψη του προτιμησιακού καθεστώτος χωρίς επαλήθευση.